Futbol boʻyicha 2020-yilgi Oʻzbekiston Superligasi. Futbol boʻyicha 2020-yilgi Oʻzbekiston Superligasi (Футбол бўйича 2020-йилги Ўзбекистон Суперлигаси) — Oʻzbekiston Professional futbol ligasi tomonidan oʻtkazilgan futbol boʻyicha Oʻzbekiston chempionatining 29-mavsumi. Oʻzbekiston Superligasi 2020-yilgi Oʻzbekiston Superligasi, Coca-Cola Uzbekistan Superligasining rasmiy homiylik nomi bilan Oʻzbekiston Professional futbol ligasi shafeligida oʻtkaziladi. Bu mavsumda 14 ta klub ishtirok etdi. Turnir anʼanaviy tarzda „bahor-kuz“ tizimi boʻyicha oʻtkazildi. Iyul oyida ligada birinchi va ikkinchi davralar oʻrtasida yozgi tanaffus boʻldi. Chempionat 2 turda oʻtkazildi. Oʻyinlar haftaning oxirgi kunlarida (juma, shanba va yakshanba) kechki payt oʻtkazildi. Superligaga faqat klublarni litsenziyalash boʻyicha barcha talab qilinadigan shartlarga toʻliq rioya qilgan jamoalar qoʻyildi. 2020-yilgi Superligada legionerlar limiti 4+1 edi. 2020-yilgi Oʻzbekiston Superligasining barcha oʻyinlari Oʻzbekiston milliy teleradiokompaniyasi Sport telekanali orqali translyatsiya qilindi. Mavsum voqealari. 16-mart kuni Oʻzbekistondagi barcha futbol musobaqalari COVID-19 pandemiyasi sababli qoldirildi. 20-iyul kuni Oʻzbekiston Superligasi Oʻzbekistonda COVID-19 pandemiyasi sababli ikkinchi marta toʻxtatildi, 24-iyul kuni esa liga 3-avgust kuni rejalashtirilgan 10-tur oʻyinlari bilan davom ettirilishi eʼlon qilindi. Chet ellik futbolchilar. Chet ellik oʻyinchilar soni har bir Superliga jamoasi uchun beshtadan iborat. Bir jamoa har bir oʻyinda maydonda faqat besh nafar xorijlik futbolchidan foydalanishi mumkin. Qalin harflar bilan: Oʻz milliy terma jamoasiga kiritilgan futbolchilar. Turnir jadvali. Musoboqa rasmiy toʻpi. 2020-yil 23-fevral kuni Puma kompaniyasi Oʻzbekiston Superligasi bilan Oʻzbekiston Professional Futbol Ligasi tashkiloti uchun rasmiy oʻyin toʻpini ishlab chiqarish boʻyicha rasmiy hamkorlikni eʼlon qildi.